open-index/open-wikipedia-markdown huggingface dataset:
Умилкување

мини|десно|Петре М. Андреевски
**Умилкување ** — песни на македонскиот поет Петре М. Андреевски.

Покажувајќи ја неговата сентименталност, Андреевски прави зачеток на некоја чудна неомеѓеност помеѓу листот хартија и перото, како да заснова епоха на евоции од минатото, како да си ја оголува душата. По својата исклучителна искреност, музичка ритмика, надоврзување на своевидна традиција на македонскиот поетски дух, Петре М. Андреевски покрај бројниот поетски опус, со оваа песна се вивнува во најистакнатите поетски изблици и творечки проблесоци не само во македонското поетско милје туку е еден вид на антологиски дел од современиот поетски израз во светски рамки. Со крајна едноставност и смиреност, ги презентира сите негови брановидни искачувања и падови низ душата за да го достигне оној апсолутот. Упростениот рев ти дава истовремено бегање од реалноста, прибрежување на свој остров и поттикнување на заумната свесност.

;Умилкување

Ќе ги отпретам сите горештини од твојата глава,

ко суво дрво на сува рида реките ќе ги заковам.

Ќе те претплатам на вечна љубов и вечни времиња

ќе те љубам и губам и во пости и пред гости

само да ме сакаш.

Ќе ги поткупам сите човечки сетила и патила.

Сите светлосни преѓи песијазол ќе ги врзам,

сите денови и ноќи на својот почеток ќе ги вратам,

ќе ти дадам сè што е солено и молено

само да ме сакаш.

Ќе спијам во движење, сенката своја ќе ја прескокам

ќе ги затнам сите извори, сè што гори ќе отворам.

Ќе направам да не се знае кај е лево и десно,

ќе ти наберам ѕвезди, ќе ти влепам шлаканица

само да ме сакаш.

Ќе ги шпионирам сите крадци на твоите часови.

Ќе ги исфрлам од употреба страните на светот

и светот, по црна ноќ, одмижанка ќе го истрчам

и ќе те фалам и кудам под сите небеса

само да ме сакаш.

Кај ќе стасам ќе разделам топло од студено,

на шеќерот ќе му забранам да се споредува со тебе,

не ќе оставам растојание што ќе биде меѓу нас,

со ова што го велам и слепо и глуво ќе исцелам

само да ме сакаш.

По својата лиричност, исповесност, директно лирско обраќање оваа песна содржи една од најтоплите поетски воздигања за љубовта, за сакањето, за смислата на животот изразен преку молитвеното обраќање кон сакањето, кон љубовта.

...„Поезијата не може да се објасни со зборови, не е проза за да се раскажува, не е случка за прераскажување. Прочитаната поетика бара естетска пауза, средување на мислите, формирање ковчег во умот од емоциите што се будат при нејзиното читање… Затоа што и да напишам, ќе побудам предвреме формирани мислења и затоа ќе ве оставам сами да ја почувствувате и доживеете поезијата на Андреевски“...

Често оваа песна покрај во пишуваната форма, може да се проследи и во извонредната интерпретација на режисерот Владо Цветановски, кој не само што беше од истото место на Петре, с. Слоештица, туку во македонскиот театар преку поетски израз и специфична театарска и режисерска визија ја постави единствената претстава - „Сите лица на Петре М. Андреевски“.

## Наводи

Категорија:Дела на Петре М. Андреевски
Категорија:Македонска поезија
Ацо Андонов

**Ацо Андонов** (14 декември 1951 — ноември 2009) — македонски пејач на македонска народна музика.

## Животопис
Ацо Андонов е роден во главниот град на НР Македонија, Скопје. Основно и средно училиште завршува во Скопје. Тој со музика започнува да се занимава на млада возраст од својата 15 година, на аудиција во МРТ. Негов ментор бил Мате Груевски, којшто го научил да свири на кларинет. Има настапувано во дијаспората, низ СФР Југославија, има светски турнеи во Франција, Белгија, Шведска, Германија, Австралија, Италија и др. Земал учество на многу домашни фестивали како што се: фестивалот на македонски патриотски песни, Гоце Фест, Фолк Фест Валандово. Учествувал и на многу хуманитарни настапи. Има снимано песни за МРТ, Југотон, Кроација Рекордс. Има настапувано и со оркестарот „Весела Дружина“ на Смолски како инструменталист и кларинетист.

## Творештво
* Ајде камен Јано
* Збогум најмила
* Во една пролет
* Три години тајно љубев
* Како што е таа чаша

### Музички компилации
* Гоце фест -1998 (3**)**
* Гоце фест -1995 (2)
* Гоце фест - 1994 (1)
* Фолк фест Валандово - 1992 (3)
* Фолк фест Валандово - 1987 (2)
* Фолк фест Валандово - 1986 (1)

## Наводи

Категорија:Македонски пејачи
Категорија:Македонски фолк пејачи
Категорија:Луѓе од Скопје
Сонце исто така и ноќе

**Сонце исто така и ноќе** (италијански: *Il sole anche di notte*) - италијанско-германско-француски филм од 1990 година, во режија на браќата Паоло Тавијани и Виторио Тавијани, кои се автори и на сценариото. Главните улоги ги толкуваат: Џулиен Сандс (Julian Sands), Шарлот Гејнзбур (Charlotte Gainsbourg), Масимо Бонети (Massimo Bonetti), Маргарита Лозано (Margarita Lozano), Патрисија Миларде (Patricia Millardet), Настасја Кински и Ридигер Фоглер (Rüdiger Vogler).

## Синопсис
Серџо Џурамондо (го игра Сандс) е барон од сиромашно село во близината на Неапол. Уште како дете, тој си дал завет дека ќе му служи на кралот (го игра Фоглер). Подоцна, тој станува кадет, а поради неговите одлични резултати, кралот го избира за свој аѓутант. Исто така, кралот му наоѓа богата невеста - благородничката Кристина (ја игра Кински). Еден ден пред свадбата, Серџо ѝ признава дека со неа се жени заради кариерата, а таа пак му признава дека во текот на една година му била љубовница на кралот. Поради повредената гордост, Серџо ги напушта невестата и работата и станува калуѓер. За време на неговата прва миса, во црквата присуствуваат многу благородници од Неапол, кои го озборуваат Серџо, а исто така, на мисата доаѓа и Кристина. Посрамен и бесен, Серџо бара дозвола да замине во осамена црквичка далеку во планината. Таму, тој живее сам, а набргу гласот за него се проширува низ целиот крај. Еден ден, во близината поминуваат неколку благородници при што една позната куртизана (ја игра Миларде) се обложува дека ќе успее да го заведе Серџо. Таа преспива во неговата црква, а тој за да го совлада искушението, си сече прст на раката. Подоцна, куртизаната заминува во манастир, а насекаде се проширува гласот за Серџо. Оттука, кај него доаѓа еден разбојник, кој бара од него да му го излечи немиот син. Откако синот прозборува, славата на Серџо станува уште поголема и многу луѓе го посетуваат неговиот манастир, барајќи благослов и помош. Набрзо, католичката црква го обновува манастирот и испраќа свештеници да му помагаат на Серџо. Тој, пак, негодува поради комерцијализацијата на манастирот и посакува да си замине. Откако еден трговец ќе побара од него да ја излечи ќерка му, Серџо ја поминува ноќта со неа, а утредента го напушта манастирот. Најпрвин влегува во едно планинско езеро со намера да се удави, но нема сила да го направи тоа. Затоа, тој се враќа во родното село каде некое време живее како просјак и им помага на луѓето, а еден ден заминува некаде.

## Наводи

Категорија:Италијански филмови
Категорија:Француски филмови
Категорија:Германски филмови
Категорија:Филмови на италијански јазик
Категорија:Филмови засновани на книги
Категорија:Филмови од 1990 година
Категорија:Филмови чие дејствие се одвива во Италија
Категорија:Филмови на браќата Тавијани
Категорија:Филмови со Џулиен Сандс
Категорија:Филмови со Маргарита Лозано
Категорија:Филмови со Шарлот Гејнзбур
Категорија:Филмови со Масимо Бонети
Категорија:Филмови со Патрисија Миларде
Категорија:Филмови со Настасја Кински
Категорија:Филмови со Ридигер Фоглер
Категорија:Филмови за свештеници
Playtime (филм од 1967)

**Playtime** - француски филм од 1967 година, во режија на Жак Тати. Главните улоги ги толкуваат: Жак Тати и Барбара Денек.

## Синопсис
Господинот Уло (го игра Тати) има закажано состанок во голема деловна зграда во Париз, но никако не може да се најде со домаќинот, а потоа по грешка влегува во делот од зградата каде се одржува саем. Истовремено, група американски туристки доаѓаат во Париз. Во меѓувреме се отвора еден ресторан, иако градежните работи не се завршени. Набргу, во ресторанот доаѓаат многу гости, а тоа создава бројни проблеми за персоналот. Портирот на ресторанот му е пријател на Уло и го кани и него. Така, тој се запознава со Американката Барбара (ја игра Денек) на која ѝ купува шамија непосредно пред нејзиното заминување.

## Наводи

Категорија:Француски филмови
Категорија:Филмови на француски јазик
Категорија:Филмови на англиски јазик
Категорија:Филмски комедии
Категорија:Филмови од 1967 година
Категорија:Филмови чие дејствие се одвива во Париз
Категорија:Филмови на Жак Тати
Категорија:Филмови со Жак Тати
Категорија:Филмови со Барбара Денек
Пат за рајот

**Пат за рајот** — македонска книга составена од десет раскази и три драми напишани од Драги Михајловски. Книгата е насловена според еден од расказите и е издадена во 2017 година од издавачкото претпријатие  Три.

## Содржина
### Раскази
* Кола
* Определба
* Вака се решаваат работите
* Развод
* Вака се учи
* Кула
* Машина за перење
* Кучето
* Пат за рајот
* Лозје

Во десетте раскази Михајловски ја продолжува својата потрага по идеалното место за живеење, по некоја своја автентична утопија. Истовремено, ја развива сопствената основна линија на сликање и портретирање на стремежот од обичните луѓе кон необичното, светото, недостижното. Овој однапред очекуван неуспех се должи на ограниченоста на човекот како смртно битие кое нема што да бара во вонземското, возвишеното, боговското. Но овде, како и во претходните раскази и романи на Михајловски, овој таканаречен пат за рајот (и рајот како и царството небесно се, всушност, еден вид негативна утопија или дистопија, односно места кон кои само се стремиме, а фактички, најаве не постојат!) е кажан појасно, без многу метафори и други споредбени стилски бравури.

### Драми
* Швајцарија на Балканите
* Трите самовили, стариот слепец и ќелешот
* Носко

„Швајцарија на Балканите“ е драматазиција на истоимениот роман од авторот, а другите две драматизации на две бајки - волшебни приказни од Марко Цепенков и од германскиот писател Вилхелм Хојф.
 
## Поврзано
* Драги Михајловски
* Македонска книжевност

## Наводи

Категорија:Дела на Драги Михајловски
Категорија:Изданија на Три
Трескавечки евхологиј (Требник)

**Трескавечки евхологиј** — македонски ракопис од втората половина на 13 век. Се чува во Јагелонската библиотека во Краков, сигн. БЈ932. Содржи 123 листа пишувани на пергамент и хартија (10 листа). Најголемиот дел од кодексот е грчко-словенски палимпсест. Ракописот е поврзан со книжевната дејност во манастирот Трескавец како и другите ракописи од збирката на Рудолф Гутовски (БЈ932-БЈ937 и БЈ940), којшто ги зел оттаму и ѝ ги подарил на Јагелонската библиотека во 1863 година. 

## Наводи

Категорија:Средновековна македонска книжевност
Погодинов псалтир

мини|Страна од Погодиновиот псалтир
**Погодинов псалтир** — средномакедонски кирилски ракопис од 13 век. Името го добил според претходниот сопственик, Владимир Погодин, руски историчар и писател.

Псалтирот е со коментар на Хесихиј Ерусалимски, се состои од 278 листа, се чува во Руската национална библиотека во Санкт Петербург, сигн. Пог.8. Калиграфски ракопис со богата орнаментика. Препишан од двајца писци од архаична предлошка, најверојатно во некој од југоисточните македонски центри, на што укажуваат јазичните особености. Правописот е двуеров, четиријусов, замената на носовките е недоследна, денализацијата е ретка. Припаѓа кон архаичната редакција на псалтирот карактеристична за Охридската книжевна школа.

## Наводи

Категорија:Средновековна македонска книжевност
Касни - порасни

мини|десно|Петре М. Андреевски
**„КАСНИ - ПОРАСНИ“** е сликовница за деца од македонсниот писател Петре М. Андреевски, издадена од страна на Просветно дело, Редакција Детска радост. Сликовницата е задолжителна за учениците во второто оддление во основните училишта во Македонија.

## Наводи

Категорија:Сликовници
Категорија:Дела на Петре М. Андреевски
Категорија:Изданија на Просветно дело
Категорија:Изданија на Детска радост
Јонас Вингегор

**Јонас Вингегор Расмусен** (; р.  во ) — дански професионален друмски велосипедист, кој вози за UCI World Tour екипата .

## Достигнувања

;2016
: 2. Краен пласман Трка околу Кина I
;2017
: 2. ГП Виборг
: 4. Краен пласман Тур ди Лоар ет Шер
::1. 20п Пласман за млад возач
: 5. Сундволден ГП
: 7. Рингерике ГП
;2018
: 1. Пролог Џиро дела Вале д’Аоста
: 1. Етапа 4 (ТТТ) Тур де Л’Авенир
: 4. Сундволден ГП
: 5. Краен пласман Тур ди Лоар ет Шер
::1. 20п Пласман за млад возач
: 5. Краен пласман Гран при Присниц Спа
: 5. Рингерике ГП
: 9. Краен пласман Триптих на планините и замоците
;2019
: 1. Етапа 6 Трка околу Полска
: 2. Краен пласман Трка околу Данска
: 9. Краен пласман Трка околу Германија
;2020
: 8. Краен пласман Трка околу Полска

## Наводи

## Надворешни врски

* 
* 
* 

Категорија:Родени во 1996 година
Категорија:Живи луѓе
Категорија:Дански велосипедисти
Супституција (економија)

Во економијата, **супституција** означува замена на едно производно или потрошно добро со друго. Притоа, добрата кои служат како замена едни за други се нарекуваат **супститути**. Поимот „супституција“ може да се однесува на потрошните добра, т.е. на производите и усугите што служат за потрошувачка или, пак, на факторите на производството. На пример, газираните и негазираните пијалаци се меѓусебни супститути зашто можат да ја задоволат истата потреба; исто така, супститути се автобускиот и железничкиот сообраќај; најпосле, рачната и машинската работа се супститути во некои производни процеси. Всушност, дали еден производ има блиски супститути зависи од тоа колку прецизно го дефинираме производот: на пример, една трговска марка на кафе претставува близок супститут на некоја друга трговска марка; другите пијалаци се помали супститути на кафето; а другите потрошни добра се помали супститути на пијалаците.

## Мерење на супституцијата
Степенот на заменливост (супституција) вообичаено се мери со помош на еластичноста на супституцијата која се пресметува така што процентуалната промена на количеството на едното добро во однос на другото ќе се подели со процентуалната промена на релативните цени. Математички, еластичноста на супституцијата се пресметува на следниов начин:

ε =  : 

каде: a и b се две добра, а pa и pb се нивните цени.

## Значење на супституцијата
Степенот на супституција е еден од основните фактори од кои зависи еластичноста на побарувачката. Притоа, ако постојат блиски супститути на некој производ, тогаш неговата побарувачка ќе биде поеластична, т.е. ако се зголеми цената на едне производ, тоа ќе предизвика пораст на побарувачката на другиот производ (неговиот супститут). На пример, побарувачката на вотка е многу еластична во однос на цената на виски, зашто вотката и вискито се блиски супститути. Всушност, оваа вкрстена еластичност на побарувачката (побарувачката на еден производ во однос на цената на друг производ) претставува мерка на економската еластичност. Во теоријата на изборот на потрошувачот (теоријата на користа) важи правилото дека, ако два производа му даваат еднакво задоволство на потрошувачот, тогаш маргиналната стапка на супституција ќе биде еднаква на односот меѓу цените на тие производи.

## Наводи

Категорија:Микроекономија
Категорија:Теорија на потрошувачката
Лобковски (Хлудов) паримејник

**Лобковски паримејник** или **Хлудов паримејник** — средномакедонски кирилски ракопис од 13-14 век на пергамент. Бил напишан од македонскиот книжевник Никола Брата во времето на византиските цареви Андроник II Палеолог и неговиот син Михаил IX (помеѓу 1294 и 1320 година). Содржи 171 лист. Се наоѓал во збирката ракописи на А. И. Лобков, поради што во славистичката наука е познат како Лобковски паримејник. Сега се чува во збирката ракописи на Хлудов (бр. 142) во Државниот историски музеј во Москва. Ракописот претставува значаен извор за проучување на историскиот развој на македонскиот книжевен јазик.

## Поврзано
* Паримејник
* Григоровичев паримејник

## Наводи

Категорија:Средновековна македонска книжевност
Швармштет (општинска заедница)

мини|Поглед кон црквата во Швармштет

**Швармштет** () — општинска заедница во округот Хајдекрајс, во сојузната покраина Долна Саксонија, Германија. Нејзино седиште е селото Швармштет.

Општинската заедница Швармштет се состои од следниве општини:

# Буххолц
# Есел
# Гилтен
# Линдведел
# Швармштет

Категорија:Општински заедници во Долна Саксонија
Линдведел

**Линдведел** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Линдведел се наоѓа северно од Швармштет, помеѓу Хановер и Валсроде и во јужниот дел на туристичката област долина на Алер-Лајне.

### Соседни општини

Соседни општини се Фесбек, Ведемарк, Буххолц, Гриндау и Есперке.

### Општински единици

Општината Линдведел е составена од селата Линдведел и Хопе.

## Историја

Постојат старини за постоење населба во областа неколку милениуми. Првото пишано споменување на Линдведел е од 1304 година.

## Наводи

## Надворешни врски

Категорија:Хајдекрајс
Гилтен

**Гилтен** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Низ општината поминува сојузниот пат Б214, а североисточно од местото реката Лајне се влева во Алер.

### Општински единици

Општината Гилтен е составена од следниве единици:

* Ешенворт
* Гилтен (главното место)
* Гревиде
* Хуфе
* Нинхаген
* Нордребер
* Зудербрух

## Наводи

## Надворешни врски

Категорија:Хајдекрајс
Есел

**Есел** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Главното место Есел се наоѓа на јужниот брег на Алер. Низ општината поминува автопатот А7.

### Општински единици

Општината Есел е составена од следниве единици:

* Есел
* Енгехаузен
* Штиленхефен
* Остенхолцер Мор

## Историја

Есел бил првпат споменат во 1251 година како Езеле (*Esele*). Надгледувањето на преминот преку Алер кај Есел и контролата на пловидбата на Алер била преземена од три грофа на Хадемсторф. Во  век, нивното седиште било во Уленбург. Овој замок се наоѓал во долината на Алер, помеѓу Есел и Буххолц и бил уништен во 1394 година од војводите на Брауншвајг-Линебург.

Друг замок бил изграден во  век, на чие место подоцна се подигнала велепоседничка куќа.

## Наводи

## Надворешни врски

Категорија:Хајдекрајс
Буххолц (Алер)

**Буххолц** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Низ општината поминува автопатот А7 и сојузниот пат Б214. На северниот дел тече реката Алер.

### Општински единици

Кон општината Буххолц припаѓа и местото Марклендорф.

## Наводи

## Надворешни врски

Категорија:Хајдекрајс
Швармштет

**Швармштет** () — општина во округот Хајдекрајс, во сојузната покраина Долна Саксонија, Германија.

Општината претставува административно седиште на истоимената општинска заедница.

## Географија
### Местоположба

Швармштет се наоѓа во странична долина на Алер, сместен на реката Лајне, која се влева северно од местото во Алер.

### Општински единици

Општината Швармштет е составена од селата Швармштет, Ботмер и Гриндау.

## Историја

Областа околу црквата во Швармштет била предадена од Еделхер Мирабилис на Епископијата Минден околу 1150 година.

Старата црква била заменета околу 1500 година со нова црква („Св. Лаврентиј“), која постои и денес.

## Сообраќај

Сојузниот пат Б214 поминува низ Швармштет, поврзувајќи ги градовите Нинбург/Везер и Целе. Швармштет е во близина на автопатот А7 и има железничка станица на линијата Золтау-Хановер.

## Познати луѓе

Макроекономистот Вилхелм Репке е роден во Швармштет на 10 октомври 1899 година. Работел како научник и политички советник во повоена Германија и имал влијание врз развојот во тоа време. Локалното училиште го носи неговото име.

## Наводи

## Надворешни врски

* Официјална страница 

Категорија:Хајдекрајс
Другата страна

**„Другата страна“** — збирка раскази од македонскиот писател Ѓорѓи Крстевски. Книгата е издадена во 2019 година од издавачкото претпријатие Бегемот.

## Содржина
Книгата содржи 33 кратки раскази:
* Безобразниот ветер
* Вести од оној свет
* Веќе видено
* Влијанието на полната месечина
* Глас
* Господинот не може да се врати дома
* Диско за духови
* Доаѓа, доаѓа
* Другата страна
* Ѓаволска работа
* Земјотрес
* Инвазија
* Истовремено
* Книга полна неизвесност
* Лебдење
* Летно расположение
* Многу неодговорени прашања
* Мрачното море
* На крајот од тунелот
* Не ме терај да се повторувам
* Неверојатна приказна
* Невидливиот самоубиец
* Никој
* Ноќна прошетка
* Патување во зоната на самракот
* Продолжетокот на една мисла
* Светла
* Тивкиот убиец
* Траги
* Филм со (не)предвидлив крај
* Црни денови се ближат
* Човек во шумата
* Човекот со ноже во грбот

## Технички податоици
Книгата, со обем од 116 страници и со димензии од 19 сантиметри, е каталогизирана во НУБ „Св. Климент Охридски“ и ја носи меѓународната ознака ISBN 978-608-4869-09-2. Таа е испечатена во печатницата „Графоден“ во тираж од 500 примероци, а нејзиното објавување било финансиски поддржано од Министерството за култура. Цртежот на предната корица е дело на авторот на книгата, графичкото уредување го извршила Наталија Лукомска, јазичната редакција е дело на Андреј Јованчевски, а лектурата ја направила Ирена Ралева.

## Осврт кон делото
„Другата страна“ е збирка кратки прозни форми од авторот Ѓорѓи Крстевски, создавани во текот на повеќе години. Тие се со различна големина и форма, при што секој од расказите е поединечно дело, расказ кој гради еден свој специфичен свет што може да опстои и да егзистира самостојно. Според Милан Дамјаноски, централната точка, ѕвездата околу која гравитираат сите овие мали светови и векторот на нивното поврзување е светогледот на Ѓорѓи Крстевски. Во богатиот спектар на раскази може да препознаеме хармсовски бурлескни сцени и ликови, борхесовски сложени лавиринтни пејзажи, одеци од најмрачните шуми од бајките на браќата Грим, како и грст ликови изгубени во кафкијански свет на метаморфози, бирократски шалтери и бесчувствителен свет. 

## Наводи

Категорија:Ѓорѓи Крстевски
Категорија:Дела на Ѓорѓи Крстевски
Категорија:Изданија на Бегемот
Категорија:Книги од 2019 година
Категорија:Појавено во 2019 година во Македонија
Категорија:Македонски дела од 2019 година
Категорија:Македонски раскази
Дно (книга)

**Дно** — дело на Анче Пешева.

## Заплет
Мими е наивна и многу симпатична девојка, која многу малку добива љубов од своите родители кои пак се во потрага по егзистенција, а при тоа забораваат на најважното во животот - детето. При една сосема случајна средба таа се запознава со многу постариот Блажо, кој е дилер а при тоа е и главен во создавањето на клиентела за нарко-босовите. Но, секако Мими тоа не го знае, а искусниот Блажо ја забележува нејзината наивност и ѝ се приближува, при тоа убедувајќи ја во своите “сосема чисти“ намери дека нема да ѝ наштети. Мими се сомнева во неговото инсистирање да се гледаат, но никако не може да претпостави до каде ќе стигне со него.

При една “случајна“ средба тој на многу вешт начин ја наговара да го посети неговиот дом и тука започнува целата приказна и голгота со која малолетната и неискусна Мими треба да се соочи. Длабоко навлегува во канџите на злото кое го предизвикува дрогата за која таа не ни свесна на почетокот оти ја консумира, за на крајот сосема да го допре дното на животот, но и не само тоа туку и многу повеќе од самото дно. Таа стигнува и до друго одредиште, односно запаѓа и во бело робје каде што многу посурово се однесуваат со неа, односно ја третираат како безвреден предмет, газејќи по нејзината чесност и достонство.

## Наводи

## Надворешни врски
*Sakamknigi.mk 

Категорија:Македонски книги
Делфинот

**„Делфинот“** — збирка раскази од македонскиот писател Александар Прокопиев. Книгата е издадена во 2018 година од издавачкото претпријатие Бегемот.

## Содржина

## осврт кон делото
„Делфинот“ е збирка раскази на еден од македонските мајстори на прозата (мајстор и по талентот и по занаетчиското искуство што го има зад себе) – со која се исткаени расказите просто го вшмукува читателот, го возбудува до степен што тој, така маѓепсан од неговата мајсторија, станува дел од нив. […]

[…]И токму таа игра – тоа одење по конецот што ги дели имагинарното и стварностното – ја прави оваа книга заводлива. Читателот е постојано во недоумица и во некоја состојба на постојано „Хм…“, која го тера да излезе надвор од текстот и да отиде отаде сцената, во бекстејџот, за да види кој си игра со конците. Читањето на оваа книга е како водење љубов, постојано во некаква лебдечка меѓусостојба, ни ваму ни таму, ни сон ни јаве. „Делфин“ е збирка раскази во која постмодернистичката интертекстуалност, типична за некои од претходните книги на Прокопиев, е омекната со интимни засолнувања, приказни што итро се вградени во нарацијата, раскажани со класична тактика на наративност на настани со традиционални нишки.

## Наводи

Категорија:Александар Прокопиев
Категорија:Дела на Александар Прокопиев
Категорија:Изданија на Бегемот
Категорија:Книги од 2018 година
Категорија:Појавено во 2018 година во Македонија
Категорија:Македонски дела од 2018 година
Категорија:Македонски раскази
Фотографии од пеколот

**„Фотографии од пеколот“** — збирка раскази на македонскиот писател Милко Бојковски. Книгата е објавена во 2017 година од издавачкото претпријатие Бегемот во рамките на библиотеката „Наше маало“, а била испечатена во печатницата „Графоден“ во тираж од 500 примероци. Нејзиното издавање било помогнато од Министерството за култура на Македонија. 

## Содржина
Збирката содржи 19 раскази:
* Оска
* Кучката
* Ноќниот пајтон
* Приказна
* Готовина
* Блузер
* Два гласа
* Кутија
* Мртовец во мојот кревет
* Непристоен предлог
* Писма
* Расказ по борбата
* Самоубиство
* Спротивно од сонцето
* Часовничар
* Шал
* Долу, долу, долу
* Мило ми е што се запознавме
* Автобус

## За делото
Во својот осврт кон збирката „Фотографии од пеколот“, Лидија Капушевска-Дракулевска наведува: ... „делото покажува одредена авторска зрелост и виртуозност на редок талент. Неговата виртуозност се однесува токму на проблемите на младиот човек. Односот со светот, микрокосмосот, слоевитоста на расказите вклучува во себе живот во кој владеат сексот, дрогата, насилството… и од оваа перспектива, прозата на младиот Бојковски е одговор на тој и таквиот свет – а како да се одговори поинаку ако не на ист начин: со соголување на сите пороци, со демаскирање на илузиите, со храбро и отворено соочување со – предизвиците на секојдневието кои го демнат младиот човек. Но, во оваа проза нема очај напротив! Лирскиот субјект е во позиција на сведок на случувањата во и околу него, а на мигови води дијалог, разговор со некој соговорник (саканата, читателот и сл.), како да сака да преиспита некој од презентираните ставови. Особено впечатливи се редовите во кои се опишува внатрешната драма на лирскиот субјект која авторот ја доведува во паралела со суптилноста на блузот. Ретките музички акорди даваат посебен белег на оваа проза. Структурата на расказите е невоедначена, во неа се судираат масовноста со минимализмот. Бојковски негува синкретичен јазик, користи урбана лексика и младешки жаргон. Линиите на писмото се врежани во реалноста и против реалноста. Насловот сам по себе е пресек во времето и се однесува на секојдневието кое го живееме и чувствуваме на своја кожа. Веќе со своето прво писателско остварување, Милко Бојковски ветува дека се работи за млад и надежен писател кој во иднина ќе го развива и уште повеќе ќе го стилизира своето писмо.“

## Наводи

Категорија:Милко Бојковски
Категорија:Дела на Милко Бојковски
Категорија:Изданија на Бегемот
Категорија:Книги од 2017 година
Категорија:Македонски дела од 2017 година
Категорија:Појавено во 2017 година во Македонија
Категорија:Македонски раскази
Хиландарски ливчиња

мини|Страна од Хиландарските ливчиња
**Хиландарски ливчиња**— кирилски старословенски ракопис од крајот на 10 и почетокот на 11 век. Претставува еден од најстарите сочувани споменици напишани на кирилица.

Хиландарските ливчиња се два пергаментни листа кои содржат делови од беседите на Кирил Ерусалимски (318-395). Биле откриени во 1844 година во Хиландар. В. И. Глигорович ѝ ги подарил на Новоруската државна библиотека во Одеса, денес државниот универзитет во Одеса, каде и денес се чува под број P I 533.

Категорија:Средновековна македонска книжевност
Категорија:Српски ракописи
Урбани херои

**Урбани херои** — дело на Драган Таневски.

## Заплет
Мими Патрик е обична девојка од соседството, но за своја несреќа се заљубува во Нино, необичен дечко кој живее 200 на час. Патем, и нејзиниот живот започнува да тече со истата брзина: дрога, хероин, кокаин, љубов...  селење, нов заеднички дом... сето тоа го живеат заедно.. Но, настануваат проблеми. Парите им завршуваат, долговите им се зголемуват... тогаш доаѓаат големите “босови“ за да си го наплатат својот долг. Мими ја земаат како заложник, ја носат во светот на дрогата, светот на проституцијата, свет во кој владеат сосема други правила.

## Наводи

## Надворешни врски
*Sakamknigi.mk 

Категорија:Македонски книги
Зоостории

**Зоостории** – македонска книга, збирка раскази напишана оди Владимир Мартиновски. Книгата е издадена во 2019 година од издавачкото претпријатие Бегемот.

## Содржина
„Зоостории“ на Владимир Мартиновски е прозна книга составена од вкупно 77 раскази, поделени во 11 циклуси, секој изграден од по 7 прози. Зоосторија во ова дело на Мартиновски е именување на поетичка припадност кон едно универзално, наместа сосем духовно набљудување и регистрирање на сиот жив свет, оној на инсектите, на животинките, на ѕверовите, на билките, на природата, на пејзажите, на феномените, зад кои стои еден, така да се каже, спинозијански (пан)натурализам, во чие средиште, секако, стои човекот. Мартиновски умее да ги бележи и креативно да ги обработува своите суптилни и многустрани опсервации на процесот што го нарекуваме – живот на сите нешта, пред сè на човекот меѓу нив. Поетичкиот свет на Мартиновски е лиричен, нежен, сочувствен, филантропски и филозофски. Неговиот дискурс е разнороден: во него се мешаат хаикуа и хаибуни среде или како поенти во неговиот прозен дискурс. Еднаш е раскажувачки, прозаистички екстензивен, другпат анегдотичен, третпат афористичен, често склон на стихување (римување) во проза, онака како што го влече чувството.

## Наводи

Категорија:Владимир Мартиновски
Категорија:Дела на Владимир Мартиновски
Категорија:Изданија на Бегемот
Момчето молња

**Момчето молња** — роман за деца и возрасни од Јагода Михајловска-Георгиева. Главна улога во романот е момче со одвај десет години, духовит е, шармантен, чувствителен, прониклив, љубопитен, со бујна фантазија и со авантуристички дух. Таков е и неговиот роман – засмева, растажува, замислува. Забавна и возбудлива е дружбата со него. Јунаците, местата и настаните се автентични, нема случајни сличности. Раскажувајќи ја својата вистинска приказна, момчето Молња извикува:

– Еј, мајки и татковци, баби и дедовци, внимание ,молам! И ние вас ве растеме додека пораснуваме. Сте забележале? Да? Не? Можеби? Проверете. Ако внимателно нè погледнете, и себе појасно ќе се видите. Така полесно ќе се разбираме.

## Наводи

Категорија:Дела на Јагода Михајловска - Георгиева
Категорија:Македонски романи
Категорија:Романи за деца
Категорија:Книги од 2015 година
Категорија:Појавено во 2015 година во Македонија
Категорија:Македонски дела од 2015 година
Категорија:Изданија на Три
Културно наследство на Македонија во Општина Свети Николе

Ова е **список на објекти прогласени за [[културно наследство на Македонија]]** на подрачјето на Општина Свети Николе според евиденцијата во Регистарот на културно наследство на Управата за заштита на културното наследство на Македонија (УЗКН).
Барем наутро

**„Барем наутро“** — збирка раскази од македонската писателка Виолета Бојковска, објавена во 2019 година од издавачката куќа Бегемот во рамките на библиотеката „Наше маало“.

## Содржина
Збирката содржи 11 раскази:
* Корангал
* Сонце
* Љубов на Кек
* Спекуло
* Бела
* Митологијта на ти
* Крадец
* Бамбус на неверството
* Ѕидар
* Дома
* Легенда за лудилото

## За делото
Во својот осврт кон делото, Александар Прокопиев напишал дека имагинарното, структурирано во конкретни простори и ситуации ја обвива оваа збирка со атмосфера слична како кај современите јапонски раскажувачи. Неочекуваното и очекуваното, надворешното и внатрешното се преплетуваат во „доживувањата“ на ликовите кои говорат во некоја определена животна рамка, но со различен јазик. Писмото на Виолета Бојковска има авторска препознатливост и засебен свет. Оваа куса, но впечатлива збирка раскази со чудна топографија (како во некои книги на Калвино) нуди читателско уживање во пишувачката умешност на авторката Бојковска, во нејзината потрага по затскриените чинови на денешното човеково однесување, кон светот, но и кон себе.

## Технички одлики
Книгата, со обем од 75 страници и со димензии од 19 сантиметри, е каталогизирана во НУБ „Св. Климент Охридски“, Скопје и ја носи меѓународната ознака ISBN 978-608-4869-12-2. Таа е испечатена во печатницата Графоден во тираж од 500 примероци, а издавањето на книгата било финансиски помогнато од министерството за култура. Графичкото уредување го направила Наталија Луковска.

## Наводи

Категорија:Дела на Виолета Бојковска
Категорија:Книги од 2019 година
Категорија:Појавено во 2019 година во Македонија
Категорија:Македонски дела од 2019 година
Категорија:Изданија на Бегемот
Категорија:Македонски раскази
Понор (збирка раскази)

**„Понор“** — збирка раскази од македонскиот писател Златко Ѓелески. Книгата е издадена во 2019 година од издавачкото претпријатие  Бегемот.

## Содржина

## Осврт кон делото
„Понор“ е збирка раскази, во кои авторот Ѓелески продолжува, со уште порадикална потреба, да ги истражува и да ги поместува креативните потенцијали на современиот, урбан и нему лично омилен – хорор-жанр, како и предизвиците на т.н. поетика на стравот, втемелена врз сознанијата дека стравот е основната и најискрена од човековите емоции.

За создавањето на ова дело Златко Ѓелески рекол: „Оваа книга почнав да ја пишувам со цел да ја проширам картографијата на мојот литературен свет и да ја прикажам сенката што ја пушта големиот град што ги привлекува сите жители кон своето јадро, со ветувањето за подобра иднина. Понор е град во кој, доколку еден жител одлучи да живее според туѓ терк или има намера да диктира туѓ живот, неговото тело станува транспарентно и лесно за запоседнување од неговиот двојник… Градот го третирам како жив организам што се храни од несреќата на неговите жители.“

## Наводи

Категорија:Златко Ѓелески
Категорија:Дела на Златко Ѓелески
Категорија:Изданија на Бегемот
Категорија:Книги од 2019 година
Категорија:Појавено во 2019 година во Македонија
Категорија:Македонски дела од 2019 година
Категорија:Македонски раскази
Некој бил тука

**„Некој бил тука“** – роман на македонската писателка Николина Андова Шопова. Книгата е издадена во 2018 година од издавачкото претпријатие Темплум, а била прогласена за роман на годината..

## За романот
„Некој бил тука“ е напишан роман со привлечен стил што веднаш вовлекува. Изнијансирани и вешто монтирани слики, едновремено импресивни и медитативни. Прецизно оцртани мистериозни и непредвидливи ликови. Реалистичен но вознемирувачки амбиент. Внимателно избрани екстериери и ентериери - туѓиот стан, на пример, како своевиден „недвижен лик“, во кој главниот лик скришно влегува како во лулка и гробница, која мами на радикални одлуки. Романот е психолошки убедлив и вознемирувачки длабок: го лови моментот кога болката станува лудило и смрт. „Некој бил тука“ од Николина Андова Шопова е роман што се чита брзо и лесно, но истовремено е и приказна што не е ниту површна, ниту плитка. Тоа е исклучително зрел и убедлив, тежок и емотивно напорен текст за читателот. Се работи за една долготрајна и мачна себеотуѓеност која, низ необична и нималку наивна игра со и во просторот, резултира во едно неопходно и неизбежно себесретнување. Раскажувањето на Андова Шопова со леснотија го повлекува читателот во морето од сомнежи, стравови и сеќавања, при што потребна е подготвеност за веднаш и бескомпромисно да се нурне во длабокото. Технички и јазично, тој е компактен и стегнат, во него не недостасуваат ниту „стрчат“ ниту една реченица и ниту еден збор.

## Наводи

Категорија:Николина Андова Шопова
Категорија:Дела на Николина Андова Шопова
Категорија:Изданија на Темплум
Категорија:Македонски романи
Категорија:Книги од 2018 година
Категорија:Појавено во 2018 година во Македонија
Категорија:Македонски дела од 2018 година
Дрско црвен кармин

**Дрско црвен кармин** — расказ на Јагода Михајловска-Георгиева.

## Концепт
Самото дело е поделено на три дела од по девет раскази. Сите опфаќаат теми од секојдневниот, современ живот, а секој расказ е миниуниверзум, заокружена приказна за конкретни луѓе, на конкретни места, со конкретни судбини. Тоа се истите ликови тие што може секој да ги познава, или токму себеси во нив се препознава. И без оглед дали дејствието се одвива во некоја домашна средина или во некоја далечна земја, основната авторска линија останува непроменета: длабоко нуркање низ емотивно- психолошкиот свет на јунаците, здогледување на деталите и финесите што на прв поглед се недогледливи, суптилно нијансирање и остро, проникливо засекување на ткивото што е предмет на нејзинато набљудување.
## Наводи

## Надворешни врски
*Sakamknigi.mk 

Категорија:Македонски книги
Песот со тажен поглед

**Песот со тажен поглед** — македонска книга, роман напишани од Оливера Николова. Книгата е издадена во 2019 година од издавачкото претпријатие Матица македонска при што била прогласена за роман на годината, 2019.

## Содржина

## Осврт кон делото
„Песот со тажен поглед“ од Оливера Николова е роман кој својата приказна ја темели на историски податоци, а фикцијата деликатно се испреплетува со фактите. Директното, експлицитно посочување на изворникот (мемоарската книга „Мојот балкански дневник“ на Џ. Џонстон Абрахам, еден од докторите кои престојувале во Скопје за време на Првата светска војна) чиешто „ехо“ е романот, воопшто не ѝ пречи на приказната, туку напротив, овозможува увид во слоевитоста и комплексноста на наративните постапки.

Писмото на Николова е моќно, автентично и рафинирано. Таа и во овој роман го покажува истенченото чувство за детали, кои го збогатуваат наративниот мозаик, и кои суптилно исткајуваат мрежа од симболи. Смелата авторска идеја е успешно реализирана во творечки резултат со високи естетски вредности. Авторката умешно ја води приказната до самиот крај, одржувајќи ја компактноста на структурата, уверливоста на изградените ликови и книжевни ситуации, како и стилско-јазичната префинетост..

## Наводи

Категорија:Дела на Оливера Николова
Категорија:Изданија на Матица македонска
Категорија:Книги од 2019 година
Категорија:Македонски романи
Категорија:Македонски дела од 2019 година
Категорија:Појавено во 2019 година во Македонија
Даровна

**Даровна** – збирка раскази на македонски јазик од битолскиот писател Владимир Костов. Делото било издадено во 2012 година од издавачката куќа Матица македонска.

## Содржина
Книгата содржи 33 раскази:
* Горчливо кафе
* Даровна
* Гранична линија
* Балада за Иљо Топалот
* Библиско четиво
* Nervus facialis
* Омаж за математичарот Ѓорѓи Чупона
* Ecce Homo
* Камбана
* Аплауз на отворена сцена
* Лудило под самоконтрола
* Расказ од левиот џеб
* Ангеле смртник
* Џизлија
* Гинта
* Талес од Милет
* Анже
* Габриел
* In flagranti
* Писмо
* Бунарџија
* Пасхално јагне
* Патар
* Мајсторот и калфата
* Оксиморони
* Книжевен автопортрет
* Кавал
* Опинок
* Пусулче
* Гласологија
* Сенка
* Квадратура на кругот
* Дубара

Книгата содржи библиографска белешка.
 
## Наводи

## Поврзано
* Владимир Костов
* Македонска книжевност
* Матица македонска

Категорија:Владимир Костов
Категорија:Дела на Владимир Костов
Категорија:Изданија на Матица македонска
Категорија:Македонски дела од 2012 година
Категорија:Појавено во 2012 година во Македонија
Категорија:Книги од 2012 година
Крвавата роза

**Крвавата роза** — роман на Благојче Николоски.

## Заплет
Мила се вљубува во Џек уште од моментот кога ќе ја здогледа неговата фотографија. Надежта и копнежот да го види се зголемува секој ден стануваќи нестрплива. Конечно кога ќе се видат чувствата се будат и растат. Нивната љубов започнува на улица каде ќе се видат првпат. Нивната љубовна авантура станува сѐ повозбудлива и повозбудлива, нивните љубовни патишта се зближуваат сѐ повеќе и повеќе.

Но сѐ што е убаво кратко трае. Црн облак ќе ги покрие нивните животи кога смртта настапува. Страшната и неизлечлива болест на Мила е единствената препрека која застанува на нивните патишта. Одеднаш нивните патишта ќе се претворат во раскрсница која води само во еден правец, правец кој нема излез и надеж.

## Наводи

## Надворешни врски
*Sakamknigi.mk 

Категорија:Македонски книги
Нишан

**Нишан** – македонска книга, роман напишани од Блаже Миневски. Книгата е издадена во 2007 година од издавачкото претпријатие  Макавеј и е прогласена за роман на годината, 2007.

## Содржина

„Нишан“ од Блаже Миневски е „фасцинантен роман создаден на еден мал јазик“ во кој на маестрален начин е раскажана „голема, возбудлива приказна за животот и смртта, за смислата и бесмислата на војувањето, за љубовта и омразата, за победата како пораз и за поразот како победа“. Приказната е раскажана „сигурно и убедливо, со разоткривање на бројните противречности, предрасуди и страдања пред кои е исправено човештвото“, а истовремено „спонтано и вешто се наметнуваат и прашањата за односот меѓу реалното и иреалното, за природната и создадената ствраност, за големата лага на фикцијата, но и за фиктивноста на глобалната вистина“. Во секундата додека куршумите во ист миг летаат кон едниот и кон другиот брег, всушност над реката што го дели просторот на двете спротивставени религии на двата главни лика, се создава еден „сложен мозаик од измислени и реални истории, херои и настани фрлени во виорот на бесмислени конфликти и опасни страсти“.

Освен на кинески јазик, романот „Нишан“, добитник на наградите „Роман на годината“, „Стале Попов“ и „13 Ноември“, досега е објавен и на англиски, италијански, полски,  српски, ерменски, бугарски, словенечки и арапски јазик, а наскоро ќе се појави и на [унгарски, [шпански и романски јазик.

„Нишан“ е прв македонски роман објавен во Ерменија, а за него меѓудругото се вели дека влегува во категоријата на „романописни чуда“, дело кое, и покрај сета своја сложеност и несомнена длабочина, освојува веднаш, како магија.

Освен на ерменски јазик, романот „Нишан“ досега е објавен и на српски јазик во Белград, а до средината на следната година ќе би објавен и на арапски во Каиро, на кинески во Шангај, на италијански во Милано, на бугарски во Софија и на словенечки јазик во издавачката куќа „Цанкарјева заложба/ Младинска книга“ во Љубљана..

## Наводи

Категорија:Блаже Миневски
Категорија:Дела на Блаже Миневски
Категорија:Изданија на Макавеј
Игбал, мојата тајна

**Игбал, мојата тајна** — роман за деца и возрасни од Јагода Михајловска-Георгиева.

## Содржина
Кој е мистериозниот Игбал? Зошто животот на Бреза, откако ќе го сретне, станува двоен? Едниот вообичаен, како на врсниците на прагот од деца кон младинци. Другиот, што го минува насамо со Игбал, магично волшебен како возбудлива, чудесна авантура. Која е причината што Бреза него го чува во длабока тајност? Еден ден добива писмо од далечниот Кашмир.

## Наводи

Категорија:Романи за деца
Категорија:Дела на Јагода Михајловска - Георгиева
Категорија:Македонски романи
Категорија:Изданија на Три
Категорија:Книги од 2019 година
Категорија:Македонски дела од 2019 година
Категорија:Појавено во 2019 година во Македонија
Хрватски фудбалер на годината

**Хрватски фудбалер на годината** — поединечна фудбалска награда, која од 1991 година ја доделува Хрватскиот фудбалски сојуз (ХНС) на најдобриот хрватски фудбалер во претходната година.

Од 1992 година, парарелно со оваа награда се доделува и наградата од спортскиот весник *[[Sportske novosti]]*, но таа се доделува на најдобриот играч кој игра во Прва ХНЛ.

## Добитници

### ХНС
† означува поделена награда
 
Извор: Fußballer des Jahres - Kroatien 

### ''Sportske novosti''

Извор: Nogometni-magazin.com 

## Надворешни врски
*
*

Категорија:Поединечни фудбалски награди
Снегот во Казабланка

**Снегот во Казабланка** – македонска книга, роман напишани од Кица Колбе. Книгата е издадена во 2005 година од издавачката куќа Три, а во 2007 година се појавува и второто издание од издавачкото претпријатие Магор и е прогласена за роман на годината, 2006.

## Содржина

„Снегот во Казабланка“ - ова е роман-хроника, роман-повест за една бегалска фамилија во Македонија на почетокот на педесеттите години на 20 век, која може да биде парадигматска за темата на бегалството, воопшто. Клучна е идејата за тоа колку долго војната и по бегството невидливо се одигрува во бегалските фамилии. Таа војна по војната, или траума на траумата по бегството, трае долго откако војните завршиле и сите ги заборавиле, ама не и членовите на бегалските фамилии. Централна тема е разорната сила на војната и бегството, која не ги остава на мир оние кои „се спасиле“, но напуштиле и изгубиле сè, затоа што останале трауматизирани, со чувство на вина, со постојан страв, со чувство на неприпадност. За овие, во светската литература толку актуелни теми, многу малку е пишувано во македонската книжевност.
Сугестивната нарација во романот Земја на бегалци е напишана од гледна точка на децата, со посебен акцент на психологијата на траумите, чувствата, стравовите и надежите. Во романот е тематизиран животот во бегалско гето, траумата на директно погодените членови во фамилијата за која се раскажува по загубата на татковината и домот, но и на оние родените по бегството, затоа што авторката многу добро знае дека многу нешта се откриваат и од визурата на децата на бегалците. Со еден збор, се работи за една тема , стара колку и историјата на војните, а можеби никогаш толку актуелна како денес.

„Снегот во Казабланка“ е роман со длабински поглед во интимата, но и со критичка отвореност кон светот. Реален и имагинарен, мозаик од сеќавања и очекувања. Романот на Кица Колбе е уште едно сведоштво за судбината на македонската бежанка која својата прокоба ја изразува преку творештвото.

## Наводи

Категорија:Кица Колбе
Категорија:Дела на Кица Колбе
Категорија:Изданија на Магор
Црн нарцис (филм)

**Црн нарцис** (англиски: *Black Narcissus*) - британски филм од 1947 година во режија на Мајкл Пауел (Michael Powell) и Емерик Пресбургер (Emeric Pressburger). Главните улоги ги играат: Дебора Кер (Deborah Kerr), Кетлин Бајрон (Kathleen Byron), Сабу и Дејвид Фарар (David Farrar). Во 1948 година, филмот освоил две награди „Оскар“ и еден „Златен глобус“. 

## Синопсис
Сестрата Клода (ја игра Кер) е млада калуѓерка во Калкута, која е назначена за управничка на новиот манастир кој треба да биде основан во едно далечно село во Хималаите. Заедно со четири други калуѓерки, таа пристигнува на имотот што го поклонил еден индиски генерал. Таму ги пречекува господинот Дин (го игра Фарар), кој од самиот почеток е нељубезен и скептичен кон идејата за основање манастир на тоа место. Сепак, тој е единствениот маж кој може да им помогне на калуѓерките во разни физички работи. Истовремено, тој доведува една убава девојка во манастирот, која се одликува со немирен дух и слободно однесување. Набргу, во манастирот доаѓа и синот на генералот (го игра Сабу), кој сака да стекне образование, но се вљубува во убавата девојка. Калуѓерките организираат училиште во рамките на манастирот и го подучуваат жените од селото, но набргу се појавуваат сериозни несогласувања меѓу нив: една калуѓерка сака да го напушти калуѓерскиот живот, додека сестрата Рут (ја игра Бајрон) е непослушна и постојано работи против сестрата Клода. Сестрата Клода, пак, е млада и неискусна, па тешко се снаоѓа во водењето на манастирот, а истовремено, кај неа се будат спомените на нејзиниот живот пред да стане калуѓерка, кога имала момче со кое требало да се омажи, но во последен миг тој ја напуштил. Една ноќ, сестрата Рут полудува, ја соблекува свештеничката облека и го напушта манастирот. Таа оди во куќата на Дин и му ја изјавува својата љубов, но тој ја убедува да се врати назад. По враќањето во манастирот, сестрата Рут се обидува да ја убие сестрата Клода, но притоа погинува таа. По тој настан, калуѓерките го напуштаат манастирот и нивната мисија завршува неуспешно. 

## Наводи

Категорија: Филмови на Мајкл Пауел
Категорија: Филмови на Емерик Пресбургер
Категорија: Филмови со Дебора Кер
Категорија: Филмови со Кетлин Бајрон
Категорија: Филмови со Дејвид Фарар 
Категорија: Филмови од 1947 година 
Категорија: Филмови на англиски јазик 
Категорија: Филмови чие дејствие се одвива во Индија
Категорија: Филмови за свештеници 
Категорија: Филмови засновани на романи 
Категорија: Британски филмови